In en om die huis: Spogbeskuit
6 x 250 ml (6 k) koekmeel
750 ml ontbytgraanvlokkies, fyn gedruk
Voorverhit die oond tot 180 °C en smeer drie middelslag-broodpanne goed. Smelt die botter en roer die suiker, karringmelk en vanieljegeursel by. In 'n ander bak, meng die meel, bakpoeier, sout, graanvlokkies en klapper goed. Voeg die karringmelkmengsel by en maak aan tot 'n stywe deeg. Vorm die deeg in bolletjies en pak dit langs mekaar in die broodpanne. Bak vir 50-60 minute tot deurgaar en goudbruin. Keer die beskuit uit die panne en laat afkoel. Breek die bolletjies los en sny in kleiner stukkies (indien verkies). Droog die beskuit teen 70 °C-100 °C of in die lou-oond uit tot goed droog. Laat dit kamertemperatuur bereik en bêre in lugdigte houers. Lewer ses dosyn beskuit.